title: 2011/505/ES: 2010 m. gruodžio 6 d. Tarybos sprendimas dėl Europos Sąjungos pozicijos Jungtiniame komitete, įsteigtame pagal Europos bendrijos bei jos valstybių narių ir Šveicarijos Konfederacijos susitarimą dėl laisvo asmenų judėjimo, dėl to susitarimo II priedo dėl socialinės apsaugos sistemų koordinavimo pakeitimo

text:
17.8.2011

               LT

               Europos Sąjungos oficialusis leidinys

               L 209/1

         TARYBOS SPRENDIMAS
   2010 m. gruodžio 6 d.
   dėl Europos Sąjungos pozicijos Jungtiniame komitete, įsteigtame pagal Europos bendrijos bei jos valstybių narių ir Šveicarijos Konfederacijos susitarimą dėl laisvo asmenų judėjimo, dėl to susitarimo II priedo dėl socialinės apsaugos sistemų koordinavimo pakeitimo
   (2011/505/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 79 straipsnio 2 dalies b punktą kartu su 218 straipsnio 9 dalimi,
   atsižvelgdama į 2002 m. balandžio 4 d. Tarybos ir Komisijos sprendimą 2002/309/EB, Euratomas dėl bendradarbiavimo mokslo ir technologijų srityje susitarimo dėl septynių susitarimų sudarymo su Šveicarijos Konfederacija (1), ypač į jo 2 straipsnį,
   atsižvelgdama į Europos Komisijos pasiūlymą,
   kadangi:

               (1)

               Europos bendrijos bei jos valstybių narių ir Šveicarijos Konfederacijos susitarimas dėl laisvo asmenų judėjimo (2) (toliau – Susitarimas) įsigaliojo 2002 m. birželio 1 d.;

               (2)

               Susitarimo 18 straipsnyje numatyta, kad Jungtinis komitetas gali savo sprendimu priimti Susitarimo ir, inter alia, Susitarimo II priedo dėl socialinės apsaugos sistemų koordinavimo pakeitimus;

               (3)

               siekiant užtikrinti darnų ir tinkamą Sąjungos teisės aktų taikymą ir išvengti administracinių bei galimų teisinių sunkumų, Susitarimo II priedą reikia iš dalies pakeisti – įtraukti naujus Sąjungos teisės aktus, į kuriuos šiuo metu Susitarime nedaroma nuoroda;

               (4)

               siekiant aiškumo ir racionalumo Susitarimo II priedas ir to priedo protokolas turėtų būti kodifikuoti;

               (5)

               šiam sprendimui taikomas prie Europos Sąjungos sutarties ir Sutarties dėl Europos Sąjungos veikimo pridėtas Protokolas dėl Jungtinės Karalystės ir Airijos pozicijos dėl laisvės, saugumo ir teisingumo erdvės. Šiam sprendimui taip pat taikomas prie Europos Sąjungos sutarties ir Sutarties dėl Europos Sąjungos veikimo pridėtas Protokolas dėl Danijos pozicijos;

               (6)

               remiantis prie Europos Sąjungos sutarties ir Sutarties dėl Europos Sąjungos veikimo pridėto Protokolo dėl Jungtinės Karalystės ir Airijos pozicijos 1 ir 2 straipsniais bei nedarant poveikio to protokolo 4 straipsniui, šios valstybės narės nedalyvauja priimant šį sprendimą ir jis joms nėra privalomas ar taikomas. Remiantis prie Europos Sąjungos sutarties ir Sutarties dėl Europos Sąjungos veikimo pridėto Protokolo dėl Danijos pozicijos 1 ir 2 straipsniais, Danija nedalyvauja priimant šį sprendimą ir jis jai nėra privalomas ar taikomas;

               (7)

               Susitarime, patenkančiame į Sutarties dėl Europos Sąjungos veikimo trečios dalies V antraštinės dalies taikymo sritį, numatyti įsipareigojimai nėra privalomi Danijai, Airijai ir Jungtinei Karalystei kaip pareigos pagal Sąjungos teisę, tačiau toliau galioja kaip įsipareigojimai pagal tų valstybių narių ir Šveicarijos Konfederacijos susitarimą,

         PRIĖMĖ ŠĮ SPRENDIMĄ:
   1 straipsnis
   Sąjungos pozicija Jungtiniame komitete, įsteigtame pagal Europos bendrijos bei jos valstybių narių ir Šveicarijos Konfederacijos susitarimo dėl laisvo asmenų judėjimo 14 straipsnį, grindžiama šio sprendimo I priede pateiktu Jungtinio komiteto sprendimo projektu.
   2 straipsnis
   Šio sprendimo II priede pateikta deklaracija patvirtinama ir turi būti Sąjungos vardu pateikta Jungtiniame komitete jam priimant 1 straipsnyje nurodytą sprendimą.

      Priimta Briuselyje 2010 m. gruodžio 6 d.

            Tarybos vardu

            Pirmininkė

         J. MILQUET

      (1)  OL L 114, 2002 4 30, p. 1.

      (2)  OL L 114, 2002 4 30, p. 6.

      I PRIEDAS

         PROJEKTAS
         JUNGTINIO KOMITETO SPRENDIMAS Nr. …/2010
         įsteigto pagal Europos bendrijos bei jos valstybių narių ir Šveicarijos konfederacijos susitarimą dėl laisvo asmenų judėjimo,
         … m. … … d.
         kuriuo pakeičiamas to Susitarimo II priedas dėl socialinės apsaugos sistemų koordinavimo
         JUNGTINIS KOMITETAS,
         atsižvelgdamas į Europos bendrijos bei jos valstybių narių ir Šveicarijos Konfederacijos susitarimą dėl laisvo asmenų judėjimo (toliau – Susitarimas), ypač į jo 18 straipsnį,
         kadangi:

                     (1)

                     Susitarimas buvo pasirašytas 1999 m. birželio 21 d. ir įsigaliojo 2002 m. birželio 1 d.;

                     (2)

                     Susitarimo II priedas dėl socialinės apsaugos sistemų koordinavimo paskutinį kartą buvo iš dalies keistas 2006 m. liepos 6 d. Sprendimu Nr. 1/2006 (1) ir dabar turėtų būti atnaujintas atsižvelgiant į nuo to laiko įsigaliojusius naujus Europos Sąjungos teisės aktus, visų pirma į 2004 m. balandžio 29 d. Europos Parlamento ir Tarybos reglamentą (EB) Nr. 883/2004 dėl socialinės apsaugos sistemų koordinavimo (2) ir tam reglamentui įgyvendinti priimtas priemones;

                     (3)

                     Reglamentas (EB) Nr. 883/2004 pakeitė 1971 m. birželio 14 d. Tarybos reglamentą (EEB) Nr. 1408/71 dėl socialinės apsaugos sistemų taikymo pagal darbo sutartį dirbantiems asmenims, savarankiškai dirbantiems asmenims ir jų šeimos nariams, judantiems Bendrijoje (3);

                     (4)

                     siekiant aiškumo ir racionalumo Susitarimo II priedas ir to priedo protokolas turėtų būti sujungti į teisiškai privalomą tekstą;

                     (5)

                     Susitarimo II priedas turėtų būti atnaujinamas atsižvelgiant į susijusių Europos Sąjungos teisės aktų raidą,

               PRIĖMĖ ŠĮ SPRENDIMĄ:
         1 straipsnis
         Europos bendrijos bei jos valstybių narių ir Šveicarijos Konfederacijos susitarimo dėl laisvo asmenų judėjimo (toliau – Susitarimas) II priedas pakeičiamas šio sprendimo priedu.
         2 straipsnis
         Šis sprendimas parengtas anglų, bulgarų, čekų, danų, estų, graikų, ispanų, italų, latvių, lenkų, lietuvių, maltiečių, olandų, portugalų, prancūzų, rumunų, slovakų, slovėnų, suomių, švedų, vengrų ir vokiečių kalbomis, tekstai visomis šiomis kalbomis yra autentiški.
         3 straipsnis
         Šis sprendimas įsigalioja kitą dieną po jo priėmimo.

            Priimta … … m. … … d.

                  Jungtinio komiteto vardu

                  Pirmininkas

                  Sekretoriai

         PRIEDAS
         „
               II PRIEDAS

                  SOCIALINĖS APSAUGOS SISTEMŲ KOORDINAVIMAS

               1 straipsnis
               1.   Dėl socialinės apsaugos sistemų koordinavimo Susitariančiosios Šalys sutaria tarpusavyje taikyti Europos Sąjungos teisės aktus, į kuriuos daroma nuoroda šio priedo A skirsnyje su pakeitimais, padarytais tuo skirsniu, arba tokiems teisės aktams lygiavertes taisykles.
               2.   Šio priedo A skirsnyje nurodytuose teisės aktuose vartojama sąvoka „valstybė(-s) narė(-s)“, be valstybių, kurioms taikomi atitinkami Europos Sąjungos teisės aktai, papildomai taikoma ir Šveicarijai.
               2 straipsnis
               1.   Taikant šio priedo nuostatas, Susitariančiosios Šalys deramai atsižvelgia į šio priedo B skirsnyje nurodytus Europos Sąjungos teisės aktus.
               2.   Taikant šio priedo nuostatas, Susitariančiosios Šalys atkreipia dėmesį į šio priedo C skirsnyje nurodytus Europos Sąjungos teisės aktus.
               3 straipsnis
               1.   Specialiosios nuostatos dėl pereinamojo laikotarpio priemonių dėl tam tikrų Europos Sąjungos valstybių narių piliečių, turinčių mažiau nei vienerius metus galiojantį leidimą gyventi Šveicarijoje, nedarbo draudimo, dėl Šveicarijos pašalpų savimi pasirūpinti negalintiems asmenims ir dėl išmokų pagal profesinių išmokų planus, susijusius su senatvės, maitintojo netekimo ir invalidumo pensijomis, nustatytos šio priedo protokole.
               2.   Protokolas yra neatskiriama šio priedo dalis.
               A SKIRSNIS.   NURODYTIEJI TEISĖS AKTAI

                           1.

                           2004 m. balandžio 29 d. Europos Parlamento ir Tarybos reglamentas (EB) Nr. 883/2004 dėl socialinės apsaugos sistemų koordinavimo (4 35) su pakeitimais, padarytais 2009 m. rugsėjo 16 d. Europos Parlamento ir Tarybos reglamentu (EB) Nr. 988/2009, iš dalies keičiančiu Reglamentą (EB) Nr. 883/2004 dėl socialinės apsaugos sistemų koordinavimo ir nustatančiu jo priedų turinį (5 36).

                              Taikant šį Susitarimą Reglamentas (EB) Nr. 883/2004 suderinamas taip:

                                       a)

                                          I priedo I skirsnis papildomas taip:
                                       „Šveicarija

                                       Kantonų teisės aktai dėl išankstinių išlaikymo išmokų remiantis Federalinio civilinio įstatymo 131 straipsnio 2 dalimi ir 293 straipsnio 2 dalimi.“

                                       b)

                                          I priedo II skirsnis papildomas taip:
                                       „Šveicarija

                                       Vaiko gimimo ir įvaikinimo pašalpos pagal atitinkamus kantonų teisės aktus remiantis Federalinio pašalpų vaikams išlaikyti įstatymo 3 straipsnio 2 dalimi.“

                                       c)

                                          II priedas papildomas taip:
                                       „Vokietija ir Šveicarija

                                                   a)

                                                   1964 m. vasario 25 d. Konvencija dėl socialinės apsaugos su pakeitimais, padarytais 1975 m. rugsėjo 9 d. papildančia konvencija Nr. 1 ir 1989 m. kovo 2 d. papildančia konvencija Nr. 2:

                                                               i)

                                                               Baigiamojo protokolo 9b punkto 1 dalies 1–4 pastraipos (taikytini teisės aktai ir Vokietijos Biuzingeno eksklavo gyventojų teisė į ligos išmokas natūra);

                                                               ii)

                                                               Baigiamojo protokolo 9e punkto 1 dalies b punkto pirmas, antras ir ketvirtas sakiniai (galimybė naudotis savanorišku sveikatos draudimu Vokietijoje persikrausčius į Vokietiją).

                                                   b)

                                                   1982 m. spalio 20 d. Konvencija dėl nedarbo draudimo su pakeitimais, padarytais 1992 m. gruodžio 22 d. papildomu protokolu:

                                                               i)

                                                               8 straipsnio 5 dalis; Vokietija (Biuzingeno rajonas) skiria sumą, atitinkančią kantonų įmoką pagal Šveicarijos teisę, darbuotojų, kuriems taikoma ši nuostata, užimtumo skatinimo priemonių faktinio taikymo kainai padengti.

                                          Ispanija ir Šveicarija

                                       1969 m. spalio 13 d. Konvencijos dėl socialinės apsaugos su pakeitimais, padarytais 1982 m. birželio 11 d. papildančia konvencija, Baigiamojo protokolo 17 punktas; asmenys, apdrausti pagal Ispanijos sistemą, remiantis šia nuostata yra atleidžiami nuo reikalavimo prisijungti prie Šveicarijos sveikatos draudimo sistemos.

                                          Italija ir Šveicarija

                                       1962 m. gruodžio 14 d. Konvencijos dėl socialinės apsaugos su pakeitimais, padarytais 1963 m. gruodžio 18 d. papildančia konvencija Nr. 1, 1969 m. liepos 4 d. papildančiu susitarimu, 1974 m. vasario 25 d. papildomu protokolu ir 1980 m. balandžio 2 d. papildančiu susitarimu Nr. 2, 9 straipsnio 1 dalis.“

                                       d)

                                          IV priedas papildomas taip:
                                       „Šveicarija“

                                       e)

                                          VIII priedo 1 dalis papildoma taip:
                                       „Šveicarija

                                       Visi prašymai dėl senatvės, maitintojo netekimo ir invalidumo pensijų pagal pagrindinę sistemą (Federalinis senatvės ir maitintojo netekimo draudimo įstatymas ir Federalinis invalidumo draudimo įstatymas) ir senatvės pensijų pagal įstatymų nustatytus profesinių išmokų planus (Federalinis profesinių išmokų planų dėl senatvės, maitintojo netekimo ir invalidumo draudimo įstatymas).“

                                       f)

                                          VIII priedo 2 dalis papildoma taip:
                                       „Šveicarija

                                       Senatvės, maitintojo netekimo ir invalidumo pensijos pagal įstatymų nustatytus profesinių išmokų planus (Federalinis profesinių išmokų planų dėl senatvės, maitintojo netekimo ir invalidumo draudimo įstatymas).“

                                       g)

                                          IX priedo II dalis papildoma taip:
                                       „Šveicarija

                                       Maitintojo netekimo ir invalidumo pensijos pagal įstatymų nustatytus profesinių išmokų planus (Federalinis profesinių išmokų planų dėl senatvės, maitintojo netekimo ir invalidumo draudimo įstatymas).“

                                       h)

                                          X priedas papildomas taip:

                                                   „1.

                                                   Papildomos išmokos (1965 m. kovo 19 d. Federalinis papildomų išmokų įstatymas) ir panašios išmokos, numatytos pagal kantonų teisės aktus.

                                                   2.

                                                   Pensijos, mokamos sunkios materialinės būklės atvejais, pagal invalidumo draudimą (1959 m. birželio 19 d. Federalinio invalidumo draudimo įstatymo su pakeitimais, padarytais 1994 m. spalio 7 d., 28 straipsnio 1 dalies a punktas).

                                                   3.

                                                   Neįmokinės mišrios išmokos nedarbo atveju, kaip numatyta pagal kantonų teisės aktus.

                                                   4.

                                                   Neįmokinės specialiosios invalidumo pensijos neįgaliems asmenims (1959 m. birželio 19 d. Federalinio invalidumo draudimo įstatymo 39 straipsnis), kuriems prieš prarandant darbingumą nebuvo taikyti Šveicarijos teisės aktai dėl veiklos dirbant pagal sutartį arba dirbant savarankiškai.“

                                       i)

                                          XI priedas papildomas taip:
                                       „Šveicarija

                                                   1.

                                                   Federalinio senatvės ir maitintojo netekimo draudimo įstatymo 2 straipsnis ir Federalinio invalidumo draudimo įstatymo 1 straipsnis, kurie reglamentuoja Šveicarijos piliečių, gyvenančių valstybėse, kurioms šis susitarimas netaikomas, savanorišką draudimą šiose draudimo srityse, taikomi asmenims, gyvenantiems ne Šveicarijos teritorijoje, kurie yra kitų valstybių, kurioms taikomas šis susitarimas, piliečiai, bei pabėgėliams ir asmenims be pilietybės, gyvenantiems šių valstybių teritorijoje, jeigu šie asmenys apsidraudžia pagal savanoriškojo draudimo sistemą ne vėliau kaip per metus nuo datos, kai po mažiausiai penkerių metų nepertraukiamo draudimo laikotarpio nustojo galioti jų senatvės, maitintojo netekimo ir invalidumo draudimas.

                                                   2.

                                                   Jeigu po mažiausiai penkerių metų nepertraukiamo draudimo laikotarpio baigia galioti asmens Šveicarijos senatvės, maitintojo netekimo ir invalidumo draudimas, jis ir toliau turi teisę būti apdraustas, susitaręs su darbdaviu, jeigu dirba valstybėje, kurioje šis susitarimas netaikomas Šveicarijos darbdaviui, ir jeigu šis asmuo tuo tikslu pateikia prašymą per šešis mėnesius nuo datos, kai jo draudimas baigia galioti.

                                                   3.

                                                   Privalomasis draudimas pagal Šveicarijos sveikatos draudimo sistemą ir galimos išimtys

                                                               a)

                                                               Privalomąjį sveikatos draudimą reglamentuojančios Šveicarijos teisinės nuostatos taikomos šiems Šveicarijoje negyvenantiems asmenims:

                                                                           i)

                                                                           asmenims, kuriems pagal Reglamento II antraštinę dalį taikytinos Šveicarijos teisinės nuostatos;

                                                                           ii)

                                                                           asmenims, kurių išmokų išlaidas pagal Reglamento 24–26 straipsnius prisiima Šveicarija;

                                                                           iii)

                                                                           asmenims, gaunantiems Šveicarijos nedarbo išmokas;

                                                                           iv)

                                                                           i ir iii papunkčiuose nurodytų asmenų arba pagal darbo sutartį ar savarankiškai dirbančio Šveicarijoje gyvenančio asmens, kuris apdraustas pagal Šveicarijos sveikatos draudimo sistemą, šeimos nariams, išskyrus atvejus, kai šie šeimos nariai gyvena vienoje iš šių valstybių: Danijoje, Ispanijoje, Vengrijoje, Portugalijoje, Švedijoje arba Jungtinėje Karalystėje;

                                                                           v)

                                                                           ii papunktyje nurodytų asmenų arba Šveicarijoje gyvenančio pensininko, kuris apdraustas pagal Šveicarijos sveikatos draudimo sistemą, šeimos nariams, išskyrus atvejus, kai šie šeimos nariai gyvena vienoje iš šių valstybių: Danijoje, Portugalijoje, Švedijoje arba Jungtinėje Karalystėje.

                                                                     Šeimos nariais laikomi asmenys, apibrėžiami kaip šeimos nariai pagal gyvenamosios vietos valstybės teisės aktus.

                                                               b)

                                                               pateikus prašymą, a punkte nurodyti asmenys gali būti atleidžiami nuo privalomojo draudimo, jeigu (ir kol) jie gyvena vienoje iš toliau nurodytų valstybių ir gali įrodyti, kad ligos atveju turi teisę į draudimą: Vokietijoje, Prancūzijoje, Italijoje, Austrijoje ir – a punkto iv ir v papunkčiuose nurodyti asmenys – Suomijoje bei – a punkto ii papunktyje nurodyti asmenys – Portugalijoje.
                                                               Šis prašymas

                                                                           aa)

                                                                           turi būti pateiktas per tris mėnesius nuo datos, kai įsigalioja įpareigojimas apsidrausti Šveicarijoje; jeigu pagrįstais atvejais prašymas pateikiamas pasibaigus šiam terminui, atleidimas įsigalioja nuo įpareigojimo apsidrausti galiojimo pradžios;

                                                                           bb)

                                                                           taikomas visiems toje pačioje valstybėje gyvenantiems šeimos nariams.

                                                   4.

                                                   Jeigu asmeniui, kuriam pagal Reglamento II antraštinę dalį taikomos Šveicarijos teisinės nuostatos, taikant 3 dalies b punktą sveikatos draudimo tikslais taikomos kitos valstybės, kuriai taikomas šis susitarimas, teisinės nuostatos, šių išmokų natūra dėl su darbu nesusijusių nelaimingų atsitikimų išlaidas po lygiai pasidalija Šveicarijos draudikas nuo nelaimingų atsitikimų darbe, su darbu nesusijusių nelaimingų atsitikimų ir profesinių ligų ir kompetentinga sveikatos draudimo institucija, jeigu turima teisė į abiejų įstaigų išmokas natūra. Šveicarijos draudikas nuo nelaimingų atsitikimų darbe, su darbu nesusijusių nelaimingų atsitikimų ir profesinių ligų apmoka visas išlaidas nelaimingų atsitikimų darbe, pakeliui į darbą ar profesinių ligų atveju, net jei turima teisė į sveikatos draudimo įstaigos išmokas gyvenamosios vietos šalyje.

                                                   5.

                                                   Asmenims, kurie dirba, bet negyvena Šveicarijoje ir kurie pagal 3 punkto b papunktį turi įstatymų nustatytą draudimą savo gyvenamosios vietos valstybėje, taip pat jų šeimos nariams viešint Šveicarijoje taikomos Reglamento 19 straipsnio nuostatos.

                                                   6.

                                                   Šveicarijoje taikant Reglamento 18–20 ir 27 straipsnius, kompetentingas draudikas apmoka visas išlaidas pagal pateiktas sąskaitas faktūras.

                                                   7.

                                                   Tam, kad motinystės ar ligos atveju būtų sumažintas ar padidintas galimas dienos pašalpų draudimo rezervas, atsižvelgiama į dienos pašalpų draudimo laikotarpius, kurie baigiasi pagal kitos valstybės, kuriai taikomas šis susitarimas, draudimo sistemą, jeigu Šveicarijos draudikas, pasibaigus asmens draudimo galiojimui kitoje šalyje, per tris mėnesius apdraudžia tą asmenį.

                                                   8.

                                                   Jeigu asmeniui, kuris dirbo Šveicarijoje pagal darbo sutartį ar savarankiškai ir užtikrino savo gyvybiškai svarbius poreikius, teko nutraukti veiklą dėl nelaimingo atsitikimo ar ligos ir jam nebetaikomi Šveicarijos teisės aktai dėl invalidumo draudimo, jis laikomas apdraustu tuo draudimu, kad jam galėtų būti taikomos reabilitacijos priemonės iki invalidumo pensijos mokėjimo ir per visą laikotarpį, kuriuo jam taikomos šios priemonės, jeigu jis nesiėmė naujos veiklos ne Šveicarijoje.“

                           2.

                           2009 m. rugsėjo 16 d. Europos Parlamento ir Tarybos reglamentas (EB) Nr. 987/2009, nustatantis Reglamento (EB) Nr. 883/2004 dėl socialinės apsaugos sistemų koordinavimo įgyvendinimo tvarką (6).

                              Taikant šį susitarimą Reglamentas (EB) Nr. 987/2009 suderinamas taip:

                                       a)

                                       1 priedas papildomas taip:
                                       „2004 m. spalio 26 d. Šveicarijos ir Prancūzijos susitarimas, kuriuo nustatoma specialioji sveikatos priežiūros išmokų kompensavimo tvarka
                                       2005 m. gruodžio 20 d. Šveicarijos ir Italijos susitarimas, kuriuo nustatoma specialioji sveikatos priežiūros išmokų kompensavimo tvarka“

                           3.

                           1971 m. birželio 14 d. Tarybos reglamentas (EEB) Nr. 1408/71 dėl socialinės apsaugos sistemų taikymo pagal darbo sutartį dirbantiems asmenims, savarankiškai dirbantiems asmenims ir jų šeimos nariams, judantiems Bendrijoje (7), su paskutiniais pakeitimais, padarytais 2008 m. birželio 17 d. Europos Parlamento ir Tarybos reglamentu (EB) Nr. 592/2008 (8), kai taikytina santykiuose tarp Šveicarijos ir valstybių narių prieš šio sprendimo įsigaliojimą ir kai į jį daroma nuoroda reglamentuose (EB) Nr. 883/2004 ar Nr. 987/2009, arba kai nagrinėjami praeityje buvę atvejai.

                           4.

                           1972 m. kovo 21 d. Tarybos reglamentas (EEB) Nr. 574/72, nustatantis Reglamento (EEB) Nr. 1408/71 dėl socialinės apsaugos sistemų taikymo pagal darbo sutartį dirbantiems asmenims, savarankiškai dirbantiems asmenims ir jų šeimos nariams, judantiems Bendrijoje, įgyvendinimo tvarką (9), su paskutiniais pakeitimais, padarytais 2009 m. vasario 9 d. Komisijos reglamentu (EB) Nr. 120/2009 (10), kai taikytina santykiuose tarp Šveicarijos ir valstybių narių prieš šio sprendimo įsigaliojimą ir kai į jį daroma nuoroda reglamentuose (EB) Nr. 883/2004 ar Nr. 987/2009, arba kai nagrinėjami praeityje buvę atvejai.

                           5.

                           1998 m. birželio 29 d. Tarybos direktyva 98/49/EB dėl pagal darbo sutartį dirbančių asmenų ir savarankiškai dirbančių asmenų, judančių Bendrijoje, teisių į papildomą pensiją išsaugojimo (11).

                     B SKIRSNIS.   TEISĖS AKTAI, Į KURIUOS SUSITARIANČIOSIOS ŠALYS DERAMAI ATSIŽVELGIA

                           1.

                           2009 m. birželio 12 d. Socialinės apsaugos sistemų koordinavimo administracinės komisijos sprendimas Nr. A1 dėl dialogo ir taikinimo procedūros, susijusios su dokumentų galiojimu, taikytinų teisės aktų nustatymu ir išmokų skyrimu pagal Europos Parlamento ir Tarybos reglamentą (EB) Nr. 883/2004, nustatymo (12).

                           2.

                           2009 m. birželio 12 d. Socialinės apsaugos sistemų koordinavimo administracinės komisijos sprendimas Nr. A2 dėl Europos Parlamento ir Tarybos reglamento (EB) Nr. 883/2004 12 straipsnio dėl teisės aktų taikymo komandiruotiems darbuotojams ir savarankiškai dirbantiems asmenims, laikinai dirbantiems ne kompetentingoje šalyje, aiškinimo (13).

                           3.

                           2009 m. gruodžio 17 d. Socialinės apsaugos sistemų koordinavimo administracinės komisijos sprendimas Nr. A3 dėl nenutrūkstamų komandiravimo laikotarpių sumavimo pagal Tarybos reglamentą (EEB) Nr. 1408/71 ir Europos Parlamento ir Tarybos reglamentą (EB) Nr. 883/2004 (14).

                           4.

                           2009 m. birželio 12 d. Socialinės apsaugos sistemų koordinavimo administracinės komisijos sprendimas Nr. E1 dėl pereinamojo laikotarpio, taikomo Europos Parlamento ir Tarybos reglamento (EB) Nr. 987/2009 4 straipsnyje nurodytam keitimuisi duomenimis elektroninėmis priemonėmis, praktinės tvarkos (15).

                           5.

                           2009 m. birželio 12 d. Socialinės apsaugos sistemų koordinavimo administracinės komisijos sprendimas Nr. F1 dėl Europos Parlamento ir Tarybos reglamento (EB) Nr. 883/2004 68 straipsnio dėl pirmenybinių taisyklių, kai išmokos šeimai sutampa, aiškinimo (16).

                           6.

                           2009 m. birželio 12 d. Socialinės apsaugos sistemų koordinavimo administracinės komisijos sprendimas Nr. H1 dėl perėjimo nuo Tarybos reglamentų (EEB) Nr. 1408/71 ir (EEB) Nr. 574/72 prie Europos Parlamento ir Tarybos reglamentų (EB) Nr. 883/2004 ir (EB) Nr. 987/2009 tvarkos ir Socialinės apsaugos sistemų koordinavimo administracinės komisijos sprendimų ir rekomendacijų taikymo (17).

                           7.

                           2009 m. birželio 12 d. Socialinės apsaugos sistemų koordinavimo administracinės komisijos sprendimas Nr. H2 dėl Socialinės apsaugos sistemų koordinavimo administracinės komisijos Techninės duomenų tvarkymo komisijos veiklos metodų ir sudėties (18).

                           8.

                           2009 m. spalio 15 d. Socialinės apsaugos sistemų koordinavimo administracinės komisijos sprendimas Nr. H3 dėl datos, į kurią turi būti atsižvelgiama nustatant Europos Parlamento ir Tarybos reglamento (EB) Nr. 987/2009 90 straipsnyje nurodyto konvertavimo kursus (19).

                           9.

                           2009 m. gruodžio 22 d. Socialinės apsaugos sistemų koordinavimo administracinės komisijos sprendimas Nr. H4 dėl Socialinės apsaugos sistemų koordinavimo administracinės komisijos Audito valdybos sudėties ir darbo metodų (20).

                           10.

                           2010 m. kovo 18 d. Socialinės apsaugos sistemų koordinavimo administracinės komisijos sprendimas Nr. H5 dėl bendradarbiavimo kovojant su sukčiavimu ir klaidomis įgyvendinant Europos Parlamento ir Tarybos reglamentą (EB) Nr. 883/2004 bei Europos Parlamento ir Tarybos reglamentą (EB) Nr. 987/2009 dėl socialinės apsaugos sistemų koordinavimo (21).

                           11.

                           2009 m. birželio 12 d. Socialinės apsaugos sistemų koordinavimo administracinės komisijos sprendimas Nr. P1 dėl Europos Parlamento ir Tarybos reglamento (EB) Nr. 883/2004 50 straipsnio 4 dalies, 58 straipsnio ir 87 straipsnio 5 dalies dėl invalidumo, senatvės ir maitintojo netekimo išmokų aiškinimo (22).

                           12.

                           2009 m. birželio 12 d. Socialinės apsaugos sistemų koordinavimo administracinės komisijos sprendimas Nr. S1 dėl Europos sveikatos draudimo kortelės (23).

                           13.

                           2009 m. birželio 12 d. Socialinės apsaugos sistemų koordinavimo administracinės komisijos sprendimas Nr. S2 dėl Europos sveikatos draudimo kortelės techninių specifikacijų (24).

                           14.

                           2009 m. birželio 12 d. Socialinės apsaugos sistemų koordinavimo administracinės komisijos sprendimas Nr. S3, kuriuo nustatomos Europos Parlamento ir Tarybos reglamento (EB) Nr. 883/2004 19 straipsnio 1 dalyje ir 27 straipsnio 1 dalyje ir Europos Parlamento ir Tarybos reglamento (EB) Nr. 987/2009 25 straipsnio A dalies 3 punkte numatytos išmokos (25).

                           15.

                           2009 m. spalio 2 d. Socialinės apsaugos sistemų koordinavimo administracinės komisijos sprendimas Nr. S4 dėl išlaidų kompensavimo tvarkos Europos Parlamento ir Tarybos reglamento (EB) Nr. 883/2004 35 ir 41 straipsniams įgyvendinti (26).

                           16.

                           2009 m. spalio 2 d. Socialinės apsaugos sistemų koordinavimo administracinės komisijos sprendimas Nr. S5 dėl išmokų natūra sąvokos, kaip nustatyta Europos Parlamento ir Tarybos reglamento (EB) Nr. 883/2004 1 straipsnio va punkte, taikomos ligos arba motinystės atveju, aiškinimo pagal Reglamento (EB) Nr. 883/2004 17, 19, 20 ir 22 straipsnius, 24 straipsnio 1 dalį, 25 ir 26 straipsnius, 27 straipsnio 1, 3, 4 ir 5 dalis, 28 ir 34 straipsnius bei 36 straipsnio 1 ir 2 dalis ir dėl pagal Europos Parlamento ir Tarybos reglamento (EB) Nr. 987/2009 62–64 straipsnius kompensuotinų sumų apskaičiavimo (27).

                           17.

                           2009 m. gruodžio 22 d. Socialinės apsaugos sistemų koordinavimo administracinės komisijos sprendimas Nr. S6 dėl Reglamento (EB) Nr. 987/2009 24 straipsnyje nurodytos registracijos gyvenamosios vietos valstybėje narėje ir Reglamento (EB) Nr. 987/2009 64 straipsnio 4 dalyje numatyto sąrašo sudarymo (28).

                           18.

                           2009 m. gruodžio 22 d. Socialinės apsaugos sistemų koordinavimo administracinės komisijos sprendimas Nr. S7 dėl perėjimo nuo Reglamentų (EEB) Nr. 1408/71 ir (EEB) Nr. 574/72 prie Reglamentų (EB) Nr. 883/2004 ir (EB) Nr. 987/2009 ir kompensavimo tvarkos taikymo (29).

                           19.

                           2009 m. birželio 12 d. Socialinės apsaugos sistemų koordinavimo administracinės komisijos sprendimas Nr. U1 dėl Europos Parlamento ir Tarybos reglamento (EB) Nr. 987/2009 54 straipsnio 3 dalies dėl bedarbio išmokų padidinimo dėl išlaikomų šeimos narių (30).

                           20.

                           2009 m. birželio 12 d. Socialinės apsaugos sistemų koordinavimo administracinės komisijos sprendimas Nr. U2 dėl Europos Parlamento ir Tarybos reglamento (EB) Nr. 883/2004 65 straipsnio 2 dalies dėl visiškų bedarbių, išskyrus pasienio darbuotojus, kurie paskutinį kartą dirbdami pagal darbo sutartį ar savarankiškai gyveno valstybės narės, kuri nėra kompetentinga valstybė narė, teritorijoje, teisės į bedarbio išmokas, taikymo srities (31).

                           21.

                           2009 m. birželio 12 d. Socialinės apsaugos sistemų koordinavimo administracinės komisijos sprendimas Nr. U3 dėl Europos Parlamento ir Tarybos reglamento (EB) Nr. 883/2004 65 straipsnio 1 dalyje nurodytiems bedarbiams taikomos sąvokos „dalinis nedarbas“ aprėpties (32).

                     C SKIRSNIS.   TEISĖS AKTAI, Į KURIUOS SUSITARIANČIOSIOS ŠALYS ATKREIPIA DĖMESĮ

                           1.

                           2009 m. birželio 12 d. Socialinės apsaugos sistemų koordinavimo administracinės komisijos rekomendacija Nr. U1 dėl teisės aktų, taikomų bedarbiams asmenims, užsiimantiems profesine ar prekybine veikla ne visą darbo dieną valstybėje narėje, kuri nėra jų gyvenamosios vietos valstybė (33).

                           2.

                           2009 m. birželio 12 d. Socialinės apsaugos sistemų koordinavimo administracinės komisijos rekomendacija Nr. U2 dėl Europos Parlamento ir Tarybos reglamento (EB) Nr. 883/2004 64 straipsnio 1 dalies a punkto taikymo bedarbiams asmenims, lydintiems savo sutuoktinius ar partnerius, kurie vykdo profesinę ar prekybinę veiklą valstybėje narėje, kuri nėra kompetentinga valstybė (34).

               Susitarimo II priedo
               PROTOKOLAS
               I.   Nedarbo draudimas

               Toliau išvardytos priemonės iki 2011 m. balandžio 30 d. taikomos darbuotojams, kurie yra Čekijos Respublikos, Estijos Respublikos, Latvijos Respublikos, Lietuvos Respublikos, Vengrijos Respublikos, Lenkijos Respublikos, Slovėnijos Respublikos ir Slovakijos Respublikos piliečiai, o iki 2016 m. gegužės 31 d. – darbuotojams, kurie yra Bulgarijos Respublikos ir Rumunijos piliečiai.

                           1.

                           Darbuotojų, turinčių leidimą gyventi šalyje, kurio galiojimas trumpesnis nei vieneri metai, nedarbo draudimui taikomos šios taisyklės:

                                       1.1.

                                       Teisę į nedarbo išmoką, teikiamą pagal nedarbo draudimą teisės aktų nustatytomis sąlygomis, turi tik darbuotojai, kurie Šveicarijoje sumokėjo įmokas už minimalų laikotarpį, reikalaujamą pagal Federalinį nedarbo draudimo ir nemokumo pašalpų įstatymą (pranc. loi fédérale sur l’assurance-chômage obligatoire et l’indemnité en cas d’insolvabilité – LACI) (4 35), ir atitinka kitas sąlygas dėl tinkamumo gauti nedarbo išmoką.

                                       1.2.

                                       Dalis įmokų, surinktų iš darbuotojų, kurių įmokų mokėjimo laikotarpis yra per trumpas teisei į nedarbo išmoką Šveicarijoje pagal 1 punkto 1 dalį įgyti, pagal 1 punkto 3 dalį grąžinama jų kilmės valstybėms, kad būtų prisidėta prie išlaidų išmokoms, skiriamoms šiems darbuotojams visiško nedarbo atveju; tuomet šie darbininkai neturi teisės į pašalpą visiško nedarbo Šveicarijoje atveju. Tačiau jie turi teisę į pašalpas dėl blogo oro ir tuo atveju, jeigu darbdavys tampa nemokus. Išmokas visiško nedarbo atveju moka kilmės valstybė, jeigu atitinkami darbuotojai užtikrina, kad jie gali dirbti. Į Šveicarijoje įgytus draudimo laikotarpius atsižvelgiama taip, tarsi jie buvo įgyti kilmės valstybėje.

                                       1.3.

                                       Dalis įmokų, surinktų iš 1 punkto 2 dalyje nurodytų darbuotojų, grąžinama kasmet, vadovaujantis šiomis nuostatomis:

                                                   a)

                                                   šių darbuotojų bendros įmokos apskaičiuojamos kiekvienai šaliai remiantis pagal darbo sutartis dirbančių darbuotojų skaičiumi kiekvienais metais ir kasmetinių įmokų, mokamų už kiekvieną darbuotoją (darbdavio ir darbuotojo įmokų), vidurkiu;

                                                   b)

                                                   taip apskaičiuotos sumos dalis, atitinkanti santykinę dalį, kurią sudaro nedarbo išmoka, apskaičiuota kaip visų 1 punkto 2 dalyje nurodytų pašalpų procentinė dalis, grąžinama darbuotojų kilmės valstybėms; kitą dalį pasilieka Šveicarija kaip būsimų išmokų rezervą (5 36);

                                                   c)

                                                   Šveicarija kasmet pateikia pažymą, kurioje nurodo grąžintas įmokas. Kilmės valstybėms paprašius, ji nurodo apskaičiavimų pagrindus ir grąžintas sumas. Kilmės valstybės kiekvienais metais pateikia Šveicarijai 1 punkto 2 dalyje nurodytos nedarbo išmokos gavėjų skaičių.

                           2.

                           Jeigu valstybė narė, susijusi su šia tvarka, susiduria su sunkumais dėl susitarimų dėl įmokų grąžinimo galiojimo pabaigos arba Šveicarija susiduria su sunkumais dėl sumavimo susitarimų, bet kuri iš Susitariančiųjų Šalių gali perduoti tokį klausimą svarstyti Jungtiniam komitetui.

                     II.   Pašalpos savimi pasirūpinti negalintiems asmenims

               Pašalpos savimi pasirūpinti negalintiems asmenims, skiriamos pagal Šveicarijos 1959 m. birželio 19 d. Federalinį invalidumo draudimo įstatymą (pranc. LAI) ir pagal 1946 m. gruodžio 20 d. Federalinį senatvės ir maitintojo netekimo pensijų įstatymą (pranc. LAVS), su pakeitimais, padarytais 1999 m. spalio 8 d., suteikiamos tik tuo atveju, jeigu atitinkamas asmuo gyvena Šveicarijoje.
               III.   Profesinių išmokų planai, susiję su senatvės, maitintojo netekimo ir invalidumo pensijomis

               Neatsižvelgiant į Tarybos reglamento (EEB) Nr. 1408/71 10 straipsnio 2 dalį, teisėta išmoka, nustatyta pagal 1993 m. gruodžio 17 d. Federalinį profesinių išmokų planų, susijusių su senatvės, maitintojo netekimo ir invalidumo pensijomis, laisvo judėjimo įstatymą (pranc. Loi fédérale sur le libre passage dans la prévoyance professionnelle vieillesse, survivants et invalidité), pateikus prašymą išmokama pagal darbo sutartį ar savarankiškai dirbančiam asmeniui, kuris ketina visam laikui išvykti iš Šveicarijos ir kuriam pagal Reglamento II antraštinę dalį nebebus taikomi Šveicarijos teisės aktai, jeigu toks asmuo išvyksta iš Šveicarijos per penkerius metus nuo šio susitarimo įsigaliojimo.
            “

         (1)  OL L 270, 2006 9 29, p. 67.

         (2)  OL L 166, 2004 4 30, p. 1.

         (3)  OL L 149, 1971 7 5, p. 2.

         (4)  OL L 166, 2004 4 30, p. 1.

         (5)  OL L 284, 2009 10 30, p. 43.

         (6)  OL L 284, 2009 10 30, p. 1.

         (7)  OL L 149, 1971 7 5, p. 2.

         (8)  OL L 177, 2008 7 4, p. 1.

         (9)  OL L 74, 1972 3 27, p. 1.

         (10)  OL L 39, 2009 2 10, p. 29.

         (11)  OL L 209, 1998 7 25, p. 46.

         (12)  OL C 106, 2010 4 24, p. 1.

         (13)  OL C 106, 2010 4 24, p. 5.

         (14)  OL C 149, 2010 6 8, p. 3.

         (15)  OL C 106, 2010 4 24, p. 9.

         (16)  OL C 106, 2010 4 24, p. 11.

         (17)  OL C 106, 2010 4 24, p. 13.

         (18)  OL C 106, 2010 4 24, p. 17.

         (19)  OL C 106, 2010 4 24, p. 56.

         (20)  OL C 107, 2010 4 27, p. 3.

         (21)  OL C 149, 2010 6 8, p. 5.

         (22)  OL C 106, 2010 4 24, p. 21.

         (23)  OL C 106, 2010 4 24, p. 23.

         (24)  OL C 106, 2010 4 24, p. 26.

         (25)  OL C 106, 2010 4 24, p. 40.

         (26)  OL C 106, 2010 4 24, p. 52.

         (27)  OL C 106, 2010 4 24, p. 54.

         (28)  OL C 107, 2010 4 27, p. 6.

         (29)  OL C 107, 2010 4 27, p. 8.

         (30)  OL C 106, 2010 4 24, p. 42.

         (31)  OL C 106, 2010 4 24, p. 43.

         (32)  OL C 106, 2010 4 24, p. 45.

         (33)  OL C 106, 2010 4 24, p. 49.

         (34)  OL C 106, 2010 4 24, p. 51.

         (35)  Šiuo metu 12 mėnesių.

         (36)  Grąžintos įmokos už darbininkus, kurie teise į nedarbo išmoką Šveicarijoje pasinaudos sumokėję įmokas bent už 12 mėnesių (per keletą gyvenimo šalyje laikotarpių) per dvejų metų laikotarpį.

      II PRIEDAS

         DEKLARACIJA

         dėl Deklaracijos dėl Šveicarijos dalyvavimo komitetuose

      Deklaracijos dėl Šveicarijos dalyvavimo komitetuose (OL L 114, 2002 4 30, p. 72) antroje įtraukoje nurodyta Administracinė darbuotojų migrantų socialinės apsaugos komisija pagal Europos Parlamento ir Tarybos reglamento (EB) Nr. 883/2004 71 straipsnį buvo pavadinta Socialinės apsaugos sistemų koordinavimo administracine komisija.


title: 2006/70/EB,Euratomas: 2006 m. sausio 31 d.  Komisijos sprendimas, iš dalies keičiantis Sprendimą 2001/844/EB, EAPB, Euratomas

text:
7.2.2006

               LT

               Europos Sąjungos oficialusis leidinys

               L 34/32

      KOMISIJOS SPRENDIMAS

   2006 m. sausio 31 d.
   iš dalies keičiantis Sprendimą 2001/844/EB, EAPB, Euratomas
   (2006/70/EB, Euratomas)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį, ypač į jos 218 straipsnio 2 dalį,
   atsižvelgdama į Europos atominės energijos bendrijos sutartį, ypač į jos 131 straipsnį,
   atsižvelgdama į Europos Sąjungos sutartį, ypač į jos 21 straipsnio 1 dalį ir 41 straipsnio 1 dalį,
   kadangi:

               (1)

               Komisijos nuostatos dėl saugumo yra išdėstytos 2001 m. lapkričio 29 d. Komisijos sprendimo 2001/844/EB, EAPB, Euratomas iš dalies keičiančio jos darbo tvarkos taisykles, priede (1).

               (2)

               Komisija nusprendė padaryti keletą pareigų nustatymo bei padalinių ir tarnybų paskyrimo tvarkos pakeitimų.

               (3)

               Sprendimo 2001/844/EC, EAPB, Euratomas priedo apibrėžimai turi atitikti atitinkamas nuostatas tekste.

               (4)

               Saugumo taisyklių tekstas turi būti atitinkamai iš dalies pakeistas,

         PRIĖMĖ ŠĮ SPRENDIMĄ:
   1 straipsnis
   Sprendimo 2001/844/EB, EAPB, Euratomas priede nustatytos saugumo taisyklės iš dalies keičiamos taip:

               1)

               4.2 skyriaus e dalyje „Komisijos pirmininkas“ keičiamas „Komisijos Saugumo direktorato direktorius“;

               2)

               13 skyrius keičiamas taip:
               „13.   KOMISIJOS SAUGUMO TARYBA
               Įkuriama Komisijos Saugumo taryba. Ją sudaro Administracijos ir personalo generalinis direktorius (jis pirmininkauja tarybai), už saugumą atsakingo Komisijos nario kabineto narys, Pirmininko kabineto narys, Komisijos krizių valdymo grupei pirmininkaujantis generalinio sekretoriaus pavaduotojas, Teisės tarnybos, Išorės santykių, Teisingumo, laisvės ir saugumo, Jungtinio tyrimų centro, Informatikos ir Vidaus audito tarnybos generaliniai direktoriai bei Komisijos Saugumo direktorato direktorius arba minėtų asmenų atstovai. Gali būti kviečiami kiti Komisijos pareigūnai. Ji vertina Komisijos saugumo priemones ir teikia rekomendacijas šioje srityje už saugumą atsakingam Komisijos nariui.“;

               3)

               2 priede „Pirmininkas“ keičiamas „už saugumą atsakingas Komisijos narys“;

               4)

               4 priedo 10 punkto c dalyje „Pirmininkas“ keičiamas „Komisijos Saugumo direktorato direktorius“;

               5)

               5 priedo 7 punkte „Pirmininkas“ keičiamas „už saugumą atsakingas Komisijos narys“;

               6)

               visame saugumo taisyklių tekste ir jo prieduose:

                           a)

                           „Komisijos Saugumo biuras“ ir „Komisijos Saugumo tarnyba“ keičiami „Komisijos Saugumo direktoratas“,

                           b)

                           „Komisijos Saugumo biuro vadovas“ keičiamas „Komisijos Saugumo direktorato direktorius“;

               7)

               po priedo 7 konstatuojamosios dalies įterpiama tokia nauja konstatuojamoji dalis: „Šios nuostatos nepažeidžia Sutarties 286 straipsnio ir 2000 m. gruodžio 18 d. Europos Parlamento ir Tarybos reglamento (EB) Nr. 45/2001 dėl asmenų apsaugos Bendrijos institucijoms ir įstaigoms tvarkant asmens duomenis ir laisvo tokių duomenų judėjimo.“.

         2 straipsnis
   Šis sprendimas įsigalioja jo paskelbimo Europos Sąjungos oficialiajame leidinyje dieną.

      Priimta Briuselyje, 2006 m. sausio 31 d.

            Komisijos vardu

         Siim KALLAS

            Pirmininko pavaduotojas

      (1)  OL L 317, 2001 12 3, p. 1. Sprendimas su paskutiniais pakeitimais, padarytais Sprendimu 2005/94/EB, Euratomas (OL L 31, 2005 2 4, p. 66).


title: 2012/471/ES: 2011 m. gruodžio 13 d. Tarybos sprendimas dėl Jungtinių Amerikos Valstijų ir Europos Sąjungos susitarimo dėl keleivio duomenų įrašų naudojimo ir perdavimo Jungtinių Valstijų Vidaus saugumo departamentui pasirašymo Sąjungos vardu

text:
11.8.2012

               LT

               Europos Sąjungos oficialusis leidinys

               L 215/1

         TARYBOS SPRENDIMAS
   2011 m. gruodžio 13 d.
   dėl Jungtinių Amerikos Valstijų ir Europos Sąjungos susitarimo dėl keleivio duomenų įrašų naudojimo ir perdavimo Jungtinių Valstijų Vidaus saugumo departamentui pasirašymo Sąjungos vardu
   (2012/471/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 82 straipsnio 1 dalies d punktą ir 87 straipsnio 2 dalies a punktą kartu su 218 straipsnio 5 dalimi,
   atsižvelgdama į Europos Komisijos pasiūlymą,
   kadangi:

               (1)

               2010 m. gruodžio 2 d. Taryba priėmė sprendimą kartu su derybiniais nurodymais, kuriuo įgaliojo Komisiją pradėti Sąjungos ir Jungtinių Amerikos Valstijų derybas dėl keleivio duomenų įrašų (PNR) perdavimo ir naudojimo siekiant užkirsti kelią terorizmui ir kitiems sunkiems tarpvalstybiniams nusikaltimams ir su tuo kovoti;

               (2)

               derybos buvo sėkmingai užbaigtos parafuojant Jungtinių Amerikos Valstijų ir Europos Sąjungos susitarimą dėl keleivio duomenų įrašų naudojimo ir perdavimo Jungtinių Valstijų Vidaus saugumo departamentui (Susitarimas);

               (3)

               Susitarimu užtikrinamos pagrindinės teisės ir laikomasi principų, pripažįstamų visų pirma Europos Sąjungos pagrindinių teisių chartijoje, ypač teisė į privatų ir šeimos gyvenimą, pripažįstama jos 7 straipsnyje, teisė į asmens duomenų apsaugą, pripažįstama jos 8 straipsnyje, ir teisė į veiksmingą teisinę gynybą ir teisingą bylos nagrinėjimą, pripažįstama jos 47 straipsnyje. Šis Susitarimas turėtų būti taikomas atsižvelgiant į šias teises ir principus;

               (4)

               pagal Protokolo Nr. 21 dėl Jungtinės Karalystės ir Airijos pozicijos dėl laisvės, saugumo ir teisingumo erdvės, pridėto prie Europos Sąjungos sutarties ir Sutarties dėl Europos Sąjungos veikimo, 1 ir 2 straipsnius ir nedarant poveikio to protokolo 4 straipsniui, tos valstybės narės nedalyvauja priimant šį sprendimą ir jis joms nėra privalomas ar taikomas;

               (5)

               pagal Protokolo Nr. 22 dėl Danijos pozicijos, pridėto prie Europos Sąjungos sutarties ir Sutarties dėl Europos Sąjungos veikimo, 1 ir 2 straipsnius Danija nedalyvauja priimant šį sprendimą ir Susitarimas jai nėra privalomas ar taikomas;

               (6)

               Susitarimas turėtų būti pasirašytas su sąlyga, kad jis bus sudarytas,

         PRIĖMĖ ŠĮ SPRENDIMĄ:
   1 straipsnis
   Sąjungos vardu įgaliojama pasirašyti Jungtinių Amerikos Valstijų ir Europos Sąjungos susitarimą dėl keleivio duomenų įrašų naudojimo ir perdavimo Jungtinių Valstijų Vidaus saugumo departamentui su sąlyga, kad jis bus sudarytas.
   2 straipsnis
   Tarybos pirmininkas įgaliojamas paskirti asmenį (-is), įgaliotą (-us) Sąjungos vardu pasirašyti Susitarimą.
   3 straipsnis
   Patvirtinama Sąjungos deklaracija dėl Susitarimo jo 17 ir 23 straipsniuose nustatytų įsipareigojimų atžvilgiu.
   Deklaracijos tekstas pridedamas prie šio sprendimo.
   4 straipsnis
   Šis sprendimas įsigalioja jo priėmimo dieną.

      Priimta Briuselyje 2011 m. gruodžio 13 d.

            Tarybos vardu

            Pirmininkas

         M. CICHOCKI

      PRIEDAS

         Sąjungos deklaracija dėl Susitarimo dėl keleivio duomenų įrašų naudojimo ir perdavimo Jungtinių Valstijų Vidaus saugumo departamentui (Susitarimas) šio Susitarimo 17 ir 23 straipsniuose nustatytų įsipareigojimų atžvilgiu

                     1.

                     Atsižvelgdama į Susitarimo 23 straipsnyje nustatytą bendros peržiūros ir vertinimo mechanizmą ir nedarydama įtakos kitiems klausimams, kurie gali būti iškelti taikant šį mechanizmą, Sąjunga tinkamais atvejais sieks iš Jungtinių Valstijų gauti informacijos apie keitimąsi informacija apie Sąjungos piliečių ir gyventojų PNR duomenų perdavimą trečiųjų šalių institucijoms, kaip nustatyta Susitarimo 17 straipsnyje.

                     2.

                     Atsižvelgdama į šios deklaracijos 1 punkte nustatytą peržiūros ir vertinimo mechanizmą, Sąjunga prašys Jungtinių Valstijų visos tinkamos informacijos apie sąlygų, kuriomis reglamentuojamas toks perdavimas, įgyvendinimą, pagal Susitarimo 17 straipsnį.

                     3.

                     Atsižvelgdama į šios deklaracijos 1 punkte nustatytą peržiūros ir vertinimo mechanizmą, Sąjunga kreips ypatingą dėmesį į visų apsaugos priemonių, susijusių su Susitarimo 17 straipsnio 2 dalies įgyvendinimu, laikymąsi, kad būtų įsitikinusi, jog tokius duomenis gaunančios trečiosios šalys sutiko duomenims taikyti duomenų privatumo apsaugą, panašią į apsaugos priemones, kurias VSD taiko PNR pagal šį Susitarimą.


title: 2017 m. gegužės 11 d. Tarybos sprendimas (ES) 2017/817, kuriuo nustatoma pozicija, kurios Europos Sąjungos vardu turi būti laikomasi Pasaulio prekybos organizacijoje, dėl PPO steigimo sutarties 3 priedo C dalies ii punkto pakeitimo, susijusio su PPO valstybių narių prekybos politikos peržiūrų dažnumu, ir Prekybos politikos peržiūros komiteto darbo tvarkos taisyklių pakeitimo

text:
13.5.2017

               LT

               Europos Sąjungos oficialusis leidinys

               L 122/71

         TARYBOS SPRENDIMAS (ES) 2017/817
   2017 m. gegužės 11 d.
   kuriuo nustatoma pozicija, kurios Europos Sąjungos vardu turi būti laikomasi Pasaulio prekybos organizacijoje, dėl PPO steigimo sutarties 3 priedo C dalies ii punkto pakeitimo, susijusio su PPO valstybių narių prekybos politikos peržiūrų dažnumu, ir Prekybos politikos peržiūros komiteto darbo tvarkos taisyklių pakeitimo
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 207 straipsnio 4 dalies pirmą pastraipą kartu su 218 straipsnio 9 dalimi,
   atsižvelgdama į Europos Komisijos pasiūlymą,
   kadangi:

               (1)

               Marakešo sutarties, kuria įsteigiama Pasaulio prekybos organizacija (toliau – PPO steigimo sutartis), 3 priedo C dalies ii punkte nustatytas PPO narių prekybos politikos ir praktikos peržiūrų dažnumas. Kiekvienos narės prekybos politikos peržiūros dažnumas priklauso nuo jai tenkančios pasaulio prekybos dalies. Pagal galiojančią tvarką keturių pagal šį rodiklį didžiausių narių peržiūros atliekamas kas dvejus metus. Kitų šešiolikos pagal joms tenkančią pasaulio prekybos dalį narių prekybos politika peržiūrima kas ketverius, o visų kitų narių – kas šešerius metus;

               (2)

               kadangi nuo 1995 m. PPO narių skaičius išaugo, išaugo ir pagal PPO steigimo sutarties 3 priedą būtinų peržiūrų skaičius ir atitinkamai padidėjo našta narėms ir PPO sekretoriatui. Siekdamas, kad peržiūros sistema ir toliau būtų veiksminga, PPO prekybos politikos peržiūros komitetas (TPRB) siūlo vienais metais pailginti visus galiojančius ciklus. Tai padarius PPO narių prekybos politika būtų peržiūrima atitinkamai kas trejus, penkerius arba septynerius metus, priklausomai nuo joms tenkančios pasaulio prekybos dalies;

               (3)

               kaip nustatyta PPO steigimo sutarties X straipsnio 8 dalyje, sprendimai dėl PPO steigimo sutarties 3 priedo pakeitimų patvirtinimo turi būti priimami bendru susitarimu per PPO ministrų konferenciją, arba, kaip nustatyta PPO steigimo sutarties IV straipsnio 2 dalyje, kai nevyksta PPO ministrų konferencijos susirinkimai, sprendimus priima Generalinė taryba ir juos patvirtinus jie tampa privalomi visoms PPO narėms;

               (4)

               siekdamas, kad peržiūros sistema ir toliau būtų veiksminga, TPRB taip pat rekomenduoja iš dalies šiek tiek pakeisti šio komiteto darbo tvarkos taisykles, kad būtų lengviau atlikti peržiūras, kaip antai suteikiant narėms, kurių peržiūra atliekama, ne tris, o keturias savaites atsakyti į išankstinius klausimus pagal alternatyvų grafiką. Kiti darbo tvarkos pakeitimai susiję su, pvz., PPO narei suteikiama galimybe tarp dviejų prekybos politikos peržiūrų pristatyti svarbius savo prekybos politikos pakeitimus per TPRB posėdį arba nuostata, kad narei paprašius antrąją peržiūros dieną būtų sudaroma daugiau sąveikos galimybių, būtų galima sušaukti ekspertų grupes ar PPO sekretoriatui parengti kalbėtojų, dalyvausiančių per pirmąją peržiūros dieną PPO narių vardu, sąrašą. Remdamasis PPO steigimo sutarties IV straipsnio 4 dalimi TPRB gali pats priimti sprendimą iš dalies keisti savo darbo tvarkos taisykles;

               (5)

               Sąjunga suinteresuota, kad prekybos politikos peržiūros mechanizmas veiktų tinkamai ir visų PPO narių prekybos politika toliau būtų reguliariai peržiūrima, o TPRB posėdžiai vyktų kuo veiksmingiau ir būtų kuo geriau parengti;

               (6)

               todėl reikėtų nustatyti, jog Sąjungos vardu PPO turi būti laikomasi pozicijos, kad būtų vienais metais pailginti PPO narių prekybos politikos peržiūrų ciklai ir pakeistos TPRB darbo tvarkos taisyklės, kad šias peržiūras būtų lengviau atlikti,

         PRIĖMĖ ŠĮ SPRENDIMĄ:
   1 straipsnis
   Pozicija, kurios Sąjungos vardu turi būti laikomasi Generalinėje taryboje, yra pritarti bendram susitarimui iš dalies pakeisti PPO steigimo sutarties 3 priedo C dalies ii punktą ir vienais metais pailginti PPO narių prekybos politikos peržiūrų ciklus. PPO steigimo sutarties 3 priedo C dalies ii punkte nustatyti peržiūrų ciklai priklauso nuo pasaulinės prekybos dalies ir pagal galiojančią tvarką yra dveji, ketveri arba šešeri metai. Jie bus pakeisti atitinkamai trejų, penkerių arba septynerių metų ciklais.
   Komisija pareikš šią poziciją artimiausiame Generalinės tarybos posėdyje.
   2 straipsnis
   Pozicija, kurios Sąjungos vardu turi būti laikomasi Prekybos politikos peržiūros komitete, yra pritarti bendram susitarimui iš dalies pakeisti TPRB darbo tvarkos taisykles, kaip numatyta dokumente WT/RD/TPR/745.
   Komisija pareikš šią poziciją artimiausiame TPRB posėdyje.
   3 straipsnis
   Priimtas PPO steigimo sutarties 3 priedo C dalies ii punkto pakeitimas, apie kurį pranešė PPO, skelbiamas Europos Sąjungos oficialiajame leidinyje.
   4 straipsnis
   Šis sprendimas įsigalioja jo priėmimo dieną.

      Priimta Briuselyje 2017 m. gegužės 11 d.

            Tarybos vardu

            Pirmininkas

         C. CARDONA


title: 2007 m. rugsėjo 28 d. Tarybos sprendimas 2007/665/BUSP dėl Europos Sąjungos ir Kroatijos Respublikos susitarimo dėl Kroatijos Respublikos dalyvavimo Europos Sąjungos policijos misijoje Afganistane (EUPOL AFGHANISTAN) sudarymo

text:
13.10.2007

               LT

               Europos Sąjungos oficialusis leidinys

               L 270/27

         TARYBOS SPRENDIMAS 2007/665/BUSP
   2007 m. rugsėjo 28 d.
   dėl Europos Sąjungos ir Kroatijos Respublikos susitarimo dėl Kroatijos Respublikos dalyvavimo Europos Sąjungos policijos misijoje Afganistane (EUPOL AFGHANISTAN) sudarymo
   EUROPOS SAJUNGOS TARYBA,
   atsižvelgdama į Europos Sąjungos sutartį, ypač į jos 24 straipsnį,
   atsižvelgdama į pirmininkaujančios valstybės narės rekomendaciją,
   kadangi:

               (1)

               2007 m. gegužės 30 d. Taryba priėmė Bendruosius veiksmus 2007/369/BUSP dėl Europos Sąjungos policijos misijos Afganistane įkūrimo (EUPOL AFGHANISTAN) (1).

               (2)

               Bendrųjų veiksmų 2007/369/BUSP 12 straipsnio 5 dalyje numatoma, kad išsamūs susitarimai dėl trečiųjų valstybių dalyvavimo įforminami susitarimu laikantis Sutarties 24 straipsnio.

               (3)

               2004 m. rugsėjo 13 d. Taryba įgaliojo pirmininkaujančią valstybę narę, kuriai prireikus padeda Generalinis sekretorius-vyriausiasis įgaliotinis, būsimų ES civilinio krizių valdymo operacijų atveju pradėti derybas su trečiosiomis valstybėmis siekiant sudaryti susitarimą, remiantis pavyzdiniu Europos Sąjungos ir trečiosios valstybės susitarimu dėl trečiosios valstybės dalyvavimo Europos Sąjungos civilinio krizių valdymo operacijoje. Tuo remdamasi pirmininkaujanti valstybė derėjosi dėl susitarimo su Kroatijos Respublika dėl Kroatijos Respublikos dalyvavimo Europos Sąjungos policijos misijoje Afganistane (EUPOL AFGHANISTAN).

               (4)

               Susitarimas turėtų būti patvirtintas,

         NUSPRENDĖ:
   1 straipsnis
   Europos Sąjungos vardu patvirtinamas Europos Sąjungos ir Kroatijos Respublikos susitarimas dėl Kroatijos Respublikos dalyvavimo Europos Sąjungos policijos misijoje Afganistane (EUPOL AFGHANISTAN).
   Susitarimo tekstas pridedamas prie šio sprendimo.
   2 straipsnis
   Tarybos pirmininkas įgaliojamas paskirti asmenį (-is), įgaliotą (-us) pasirašyti susitarimą, kad jis taptų privalomas Europos Sąjungai.
   3 straipsnis
   Šis sprendimas įsigalioja jo priėmimo dieną.
   4 straipsnis
   Šis sprendimas skelbiamas Europos Sąjungos oficialiajame leidinyje.

      Priimta Briuselyje, 2007 m. rugsėjo 28 d.

            Tarybos vardu

            Pirmininkas

         M. PINHO

      (1)  OL L 139, 2007 5 31, p. 33.
    ---documentbreak---

               13.10.2007

               LT

               Europos Sąjungos oficialusis leidinys

               L 270/28

         VERTIMAS
   Europos Sąjungos ir Kroatijos Respublikos
   SUSITARIMAS
   dėl Kroatijos Respublikos dalyvavimo Europos Sąjungos policijos misijoje Afganistane (EUPOL AFGHANISTAN)
   EUROPOS SĄJUNGA (ES)
   ir
   KROATIJOS RESPUBLIKA
   toliau – Šalys,
   ATSIŽVELGDAMOS Į:

               —

               tai, kad 2007 m. gegužės 30 d. Europos Sąjungos Taryba priėmė Bendruosius veiksmus 2007/369/BUSP dėl Europos Sąjungos policijos misijos Afganistane įkūrimo (EUPOL AFGHANISTAN) (1),

               —

               Kroatijos Respublikai skirtą pakvietimą dalyvauti EUPOL AFGHANISTAN,

               —

               Kroatijos Respublikos sprendimą dalyvauti EUPOL AFGHANISTAN,

               —

               Politinio ir saugumo komiteto sprendimą priimti Kroatijos Respublikos įnašą į EUPOL AFGHANISTAN,

         SUSITARĖ:
   1 straipsnis
   Dalyvavimas operacijoje
   1.   Kroatijos Respublika prisideda prie Bendrųjų veiksmų 2007/369/BUSP ir bet kokių bendrųjų veiksmų arba sprendimų, kuriais Europos Sąjungos Taryba nusprendžia pratęsti EUPOL AFGHANISTAN, pagal šio Susitarimo nuostatas ir visus būtinus įgyvendinimo susitarimus.
   2.   Kroatijos Respublikos dalyvavimas EUPOL AFGHANISTAN neriboja Europos Sąjungos sprendimų priėmimo autonomiškumo.
   3.   Kroatijos Respublika užtikrina, kad jos personalas, dalyvaujantis EUPOL AFGHANISTAN, vykdytų savo misiją vadovaudamasis:

               —

               Bendraisiais veiksmais 2007/369/BUSP ir galimais vėlesniais daliniais pakeitimais,

               —

               operacijos planu,

               —

               įgyvendinimo priemonėmis.

         4.   Kroatijos Respublikos į EUPOL AFGHANISTAN komandiruotas personalas vykdo savo pareigas ir elgiasi išimtinai atsižvelgdamas į EUPOL AFGHANISTAN interesus.
   5.   Kroatijos Respublika laiku informuoja EUPOL AFGHANISTAN misijos vadovą ir Europos Sąjungos Tarybos Generalinį sekretoriatą apie bet kokį jos įnašo į EUPOL AFGHANISTAN pakeitimą.
   6.   Kroatijos Respublikos kompetentinga įstaiga atlieka į EUPOL AFGHANISTAN komandiruoto personalo sveikatos patikrinimą, skiepijimą ir išduoda tinkamumą eiti pareigas patvirtinančius medicininius pažymėjimus. Į EUPOL AFGHANISTAN komandiruotas personalas pateikia šio pažymėjimo kopiją.
   2 straipsnis
   Personalo statusas
   1.   Kroatijos Respublikos į EUPOL AFGHANISTAN paskirto personalo statusą reglamentuoja Europos Sąjungos ir Afganistano Islamo Respublikos susitarimas dėl misijos statuso.
   2.   Nepažeidžiant 1 dalyje nurodyto susitarimo, Kroatijos Respublika turi jurisdikciją savo personalo, dalyvaujančio EUPOL AFGHANISTAN, atžvilgiu.
   3.   Kroatijos Respublika yra atsakinga už bet kokias su dalyvavimu EUPOL AFGHANISTAN susijusias pretenzijas, pateikiamas jos personalo ar susijusias su juo. Kroatijos Respublika yra atsakinga už bet kokio proceso, ypač teisinio ar drausminio, pradėjimą bet kuriam savo personalo nariui pagal savo įstatymus ir kitus teisės aktus.
   4.   Kroatijos Respublika įsipareigoja pateikti deklaraciją dėl pretenzijų bet kuriai valstybei, dalyvaujančiai EUPOL AFGHANISTAN, atsisakymo ir tai padaryti pasirašydama šį Susitarimą. Tokios deklaracijos pavyzdys pridedamas prie šio Susitarimo.
   5.   Europos Sąjunga įsipareigoja užtikrinti, kad valstybės narės pateiktų deklaracijas dėl pretenzijų dėl Kroatijos Respublikos dalyvavimo EUPOL AFGHANISTAN atsisakymo ir tai padaryti pasirašydama šį Susitarimą.
   3 straipsnis
   Įslaptinta informacija
   1.   Kroatijos Respublika imasi atitinkamų priemonių užtikrinti, kad ES įslaptinta informacija būtų saugoma pagal Europos Sąjungos Tarybos saugumo nuostatus, pateiktus Tarybos sprendime 2001/264/EB (2), ir pagal kompetentingų institucijų, įskaitant EUPOL AFGHANISTAN misijos vadovą, tolimesnius nurodymus.
   2.   EUPOL AFGHANISTAN atžvilgiu taikomos 2006 m. balandžio 10 d. Europos Sąjungos ir Kroatijos Respublikos susitarimo dėl keitimosi įslaptinta informacija saugumo procedūrų (3) nuostatos.
   4 straipsnis
   Pavaldumo tvarka
   1.   Visas EUPOL AFGHANISTAN dalyvaujantis personalas lieka visiškai pavaldus savo nacionalinėms institucijoms.
   2.   Nacionalinės institucijos perduoda veiklos kontrolę EUPOL AFGHANISTAN misijos vadovui, kuris vadovauja remdamasis vadovavimo ir kontrolės hierarchine struktūra.
   3.   Misijos vadovas vadovauja EUPOL AFGHANISTAN ir administruoja jos kasdienę veiklą.
   4.   Kroatijos Respublika turi tas pačias teises ir pareigas tvarkant kasdienę EUPOL AFGHANISTAN veiklą, kaip ir operacijoje dalyvaujančios Europos Sąjungos valstybės narės, remiantis šio Susitarimo 1 straipsnio 1 dalyje minimais teisiniais dokumentais.
   5.   EUPOL AFGHANISTAN misijos vadovas yra atsakingas už EUPOL AFGHANISTAN personalo drausmės kontrolę. Prireikus atitinkama nacionalinė institucija imasi drausminių priemonių.
   6.   Kroatijos Respublika skiria nacionalinio kontingento koordinatorių (NKK), kuris atstovauja jos nacionaliniam kontingentui EUPOL AFGHANISTAN. NKK nacionaliniais klausimais atsiskaito EUPOL AFGHANISTAN misijos vadovui ir yra atsakingas už kasdienę kontingento drausmę.
   7.   Sprendimą užbaigti operaciją priima Europos Sąjunga, pasikonsultavusi su Kroatijos Respublika, jei operacijos nutraukimo dieną Kroatijos Respublika vis dar prisideda prie EUPOL AFGHANISTAN.
   5 straipsnis
   Finansiniai aspektai
   1.   Kroatijos Respublika prisiima visas išlaidas, susijusias su jos dalyvavimu operacijoje, išskyrus bendrai finansuojamas išlaidas, kaip išdėstyta veiklos biudžete.
   2.   Afganistano fizinių arba juridinių asmenų mirties, sužalojimo atveju arba jiems patyrus nuostolius ar žalą Kroatijos Respublika, nustačius jos atsakomybę, sumoka kompensaciją šio Susitarimo 2 straipsnio 1 dalyje nurodytame susitarime dėl misijos statuso, jei toks yra, numatytomis sąlygomis.
   6 straipsnis
   Įnašas į veiklos biudžetą
   Kadangi Kroatijos Respublikos dalyvavimas yra svarbus įnašas, būtinas operacijai, Kroatijos Respublika atleidžiama nuo įmokų į EUPOL AFGHANISTAN veiklos biudžetą.
   7 straipsnis
   Susitarimai dėl šio Susitarimo įgyvendinimo
   Generalinis sekretorius-vyriausiasis įgaliotinis ir atitinkamos Kroatijos Respublikos valdžios institucijos sudaro šiam Susitarimui įgyvendinti būtinus techninius ir administracinius susitarimus.
   8 straipsnis
   Įsipareigojimų nesilaikymas
   Jei viena iš Šalių nesilaiko šiame Susitarime nustatytų savo įsipareigojimų, kita Šalis turi teisę nutraukti šį Susitarimą, diplomatiniais kanalais pranešusi apie tai prieš vieną mėnesį.
   9 straipsnis
   Ginčų sprendimas
   Ginčus dėl šio Susitarimo aiškinimo ar taikymo šalys tarpusavyje sprendžia diplomatinėmis priemonėmis.
   10 straipsnis
   įsigaliojimas
   1.   Šis Susitarimas įsigalioja pirmo mėnesio po to, kai Šalys praneša viena kitai diplomatiniais kanalais apie šiam tikslui būtinų vidaus procedūrų užbaigimą, pirmą dieną.
   2.   Šis Susitarimas laikinai taikomas nuo jo pasirašymo dienos.
   3.   Šis Susitarimas galioja visą Kroatijos Respublikos dalyvavimo operacijoje laiką.

      Priimta Brdo pri Kranju du tūkstančiai septintų metų spalio ketvirtą dieną anglų kalba dviem egzemplioriais.

            Europos Sąjungos vardu

            Kroatijos Respublikos vardu

      (1)  OL L 139, 2007 5 31, p. 33.

      (2)  OL L 101, 2001 4 11, p. 1. Sprendimas su paskutiniais pakeitimais, padarytais Sprendimu 2007/438/EB (OL L 164, 2007 6 26, p. 24).

      (3)  OL L 116, 2006 4 29, p. 74.
   PRIEDAS
   Deklaracijos
   nurodytos 2 straipsnio 4 ir 5 dalyse
   ES VALSTYBIŲ NARIŲ DEKLARACIJA
   „2007 m. gegužės 30 d. Bendruosius veiksmus 2007/369/BUSP dėl Europos Sąjungos policijos misijos Afganistane įkūrimo (EUPOL AFGHANISTAN) taikančios ES valstybės narės stengsis, kiek tai leidžia jų vidaus teisinės sistemos, kiek galima atsisakyti pretenzijų Kroatijos Respublikai dėl jų personalo sužalojimo, mirties arba joms priklausančiam ir EUPOL AFGHANISTAN naudojamam turtui padarytos žalos ar praradimo, jei toks sužalojimas, mirtis, žala arba praradimas:

               —

               buvo sukelti Kroatijos Respublikos personalo, jam vykdant su EUPOL AFGHANISTAN susijusias savo pareigas, išskyrus didelio neatsargumo ar tyčinio nusižengimo atvejus,

               —

               arba kilo dėl Kroatijos Respublikai priklausančio turto naudojimo, jeigu tas turtas buvo naudojamas vykdant operaciją, išskyrus tą turtą naudojusio Kroatijos Respublikos EUPOL AFGHANISTAN personalo didelio neatsargumo ar tyčinio nusižengimo atvejus.“

         KROATIJOS RESPUBLIKOS DEKLARACIJA
   „2007 m. gegužės 30 d. Bendruosius veiksmus 2007/369/BUSP dėl Europos Sąjungos policijos misijos Afganistane įkūrimo (EUPOL AFGHANISTAN) taikanti Kroatijos Respublika stengsis, kiek tai leidžia jos vidaus teisinė sistema, kiek galima atsisakyti pretenzijų kitai EUPOL AFGHANISTAN dalyvaujančiai valstybei dėl jos personalo sužalojimo, mirties arba jai priklausančiam ir EUPOL AFGHANISTAN naudojamam turtui padarytos žalos ar praradimo, jei toks sužalojimas, mirtis, žala arba praradimas:

               —

               buvo sukelti personalo, jam vykdant su EUPOL AFGHANISTAN susijusias savo pareigas, išskyrus didelio neatsargumo ar tyčinio nusižengimo atvejus,

               —

               ar kilo dėl dalyvaujančioms EUPOL AFGHANISTAN valstybėms priklausančio turto naudojimo, jeigu tas turtas buvo naudojamas vykdant operaciją, išskyrus tą turtą naudojusio EUPOL AFGHANISTAN personalo didelio neatsargumo ar tyčinio nusižengimo atvejus.“


title: 2007 m. gruodžio 6 d. Tarybos sprendimas 2007/845/TVR dėl valstybių narių turto susigrąžinimo tarnybų bendradarbiavimo nusikalstamu būdu įgytų pajamų bei kito susijusio turto paieškos ir nustatymo srityje

text:
18.12.2007

               LT

               Europos Sąjungos oficialusis leidinys

               L 332/103

      TARYBOS SPRENDIMAS 2007/845/TVR
   2007 m. gruodžio 6 d.
   dėl valstybių narių turto susigrąžinimo tarnybų bendradarbiavimo nusikalstamu būdu įgytų pajamų bei kito susijusio turto paieškos ir nustatymo srityje
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 30 straipsnio 1 dalies a ir b punktus bei 34 straipsnio 2 dalies c punktą,
   atsižvelgdama į Belgijos Karalystės, Austrijos Respublikos ir Suomijos Respublikos iniciatyvą,
   atsižvelgdama į Europos Parlamento nuomonę (1),
   kadangi:

               (1)

               Pagrindinis tarpvalstybinio organizuoto nusikalstamumo motyvas yra finansinė nauda. Ši finansinė nauda yra paskata toliau vykdyti nusikaltimus siekiant gauti dar daugiau pelno. Todėl teisėsaugos tarnybos turėtų turėti būtinus įgūdžius, kad galėtų tirti ir analizuoti nusikalstamos veiklos finansinius pėdsakus. Kad būtų galima veiksmingai kovoti su organizuotu nusikalstamumu, Europos Sąjungos valstybės narės turi greitai keistis informacija, kuri gali padėti surasti ir areštuoti nusikalstamu būdu įgytas pajamas ir kitą nusikaltėliams priklausantį turtą.

               (2)

               Taryba 2003 m. liepos 22 d. priėmė Pamatinį sprendimą 2003/577/TVR dėl turto arba įrodymų arešto aktų vykdymo Europos Sąjungoje (2), o 2005 m. vasario 24 d. – Pamatinį sprendimą 2005/212/TVR dėl nusikalstamu būdu įgytų lėšų, nusikaltimo priemonių ir turto konfiskavimo (3), reglamentuojančius tam tikrus teisminio bendradarbiavimo baudžiamosiose bylose nusikalstamu būdų įgytų lėšų, nusikaltimo priemonių ir kito susijusio turto įšaldymo ir konfiskavimo srityje aspektus.

               (3)

               Būtina, kad valstybių narių atitinkamos institucijos, dalyvaujančios vykdant neteisėtai įgytų lėšų ir kito turto, kuris gali būti konfiskuojamas, paiešką glaudžiai bendradarbiautų, ir turėtų būti sudarytos sąlygos toms institucijoms palaikyti tiesioginį ryšį.

               (4)

               Tuo tikslu valstybės narės turėtų turėti šiose srityse kompetentingas nacionalines turto susigrąžinimo tarnybas ir turėtų užtikrinti, kad tos tarnybos galėtų greitai keistis informacija.

               (5)

               2004 m. rugsėjo 22–23 d. Hagoje Austrijai, Belgijai, Vokietijai, Airijai, Nyderlandams ir Jungtinei Karalystei įsteigus Camden turto susigrąžinimo tarp agentūrinį tinklą (CARIN), jau buvo sukurtas globalus specialistų ir ekspertų tinklas, siekiant pagerinti bendras žinias apie metodus ir būdus, naudojamus tarpvalstybinio nusikalstamu būdu įgytų pajamų ir kito susijusio turto nustatymo, įšaldymo, areštavimo ir konfiskavimo srityje. Šis sprendimas turėtų būti CARIN papildanti priemonė numatant visų valstybių narių turto susigrąžinimo tarnybų keitimosi informacija teisinį pagrindą.

               (6)

               Savo komunikatu Tarybai ir Europos Parlamentui „Hagos programa: dešimt prioritetų ateinantiems penkeriems metams“ Komisija pasiūlė stiprinti priemones, skirtas organizuoto nusikalstamumo finansiniams aspektams spręsti, inter alia, skatinant nusikalstamu būdu įgyto turto žvalgybos padalinių valstybėse narėse steigimą.

               (7)

               Turto susigrąžinimo tarnybų bei turto susigrąžinimo tarnybų ir kitų institucijų, kurioms pavesta sudaryti palankesnes sąlygas nusikalstamu būdu įgytų pajamų paieškai ir nustatymui, bendradarbiavimas turėtų vykti remiantis 2006 m. gruodžio 18 d. Tarybos pamatiniame sprendime 2006/960/TVR dėl Europos Sąjungos valstybių narių teisėsaugos institucijų keitimosi informacija ir žvalgybos informacija supaprastinimo (4) nustatyta tvarka ir laikantis jame nustatytų terminų, įskaitant jame numatytus atsisakymo pagrindus.

               (8)

               Šis sprendimas neturėtų pažeisti bendradarbiavimo tvarkos pagal 2000 m. spalio 17 d. Tarybos sprendimą 2000/642/TVR dėl valstybių narių finansinės žvalgybos padalinių bendradarbiavimo susitarimų dėl keitimosi informacija (5) ir esamos policijos bendradarbiavimo tvarkos,

         NUSPRENDĖ:
   1 straipsnis
   Turto susigrąžinimo tarnybos
   1.   Kiekviena valstybė narė įsteigia arba paskiria nacionalinę turto susigrąžinimo tarnybą, kuri įgaliojama sudaryti palankesnes sąlygas nusikalstamu būdu įgytų pajamų ir susijusio turto, paieškai ir nustatymui, jei kompetentinga teisminė institucija gali išduoti įsakymą jį įšaldyti ar areštuoti arba jį konfiskuoti baudžiamojo proceso metu arba, kiek tai leidžia atitinkamų valstybių narių nacionalinės teisės aktai, civilinio proceso metu.
   2.   Nepažeidžiant 1 dalies, valstybė narė pagal savo nacionalinės teisės aktus gali įsteigti ar paskirti dvi nacionalines turto susigrąžinimo tarnybas. Jei valstybė narė turi daugiau kaip dvi institucijas, kurioms pavesta sudaryti palankesnes sąlygas nusikalstamu būdų įgytų pajamų paieškai ir nustatymui, ji paskiria daugiausiai dvi turto susigrąžinimo tarnybas ryšių palaikymo punktu (-ais).
   3.   Valstybės narės nurodo institucijas, kurios yra nacionalinės turto susigrąžinimo tarnybos, kaip apibrėžta šiame straipsnyje. Jos raštu praneša šią informaciją ir visus vėlesnius pakeitimus Tarybos Generaliniam sekretoriatui. Šis pranešimas nekliudo kitoms institucijoms, kurioms pavesta sudaryti palankesnes sąlygas nusikalstamu būdu įgytų pajamų paieškai ir nustatymui, keistis informacija pagal 3 ir 4 straipsnius su kitos valstybės narės turto susigrąžinimo tarnyba.
   2 straipsnis
   Turto susigrąžinimo tarnybų bendradarbiavimas
   1.   Valstybės narės užtikrina, kad jų turto susigrąžinimo tarnybos bendradarbiautų vienos su kitomis 1 straipsnio 1 dalyje nustatytais tikslais, gavusios prašymą ir savo iniciatyva keisdamosi informacija ir geriausia praktika.
   2.   Valstybės narės užtikrina, kad šiam bendradarbiavimui nekliudytų turto susigrąžinimo tarnybų statusas pagal nacionalinę teisę, neatsižvelgiant į tai, ar jos yra administracinės, teisėsaugos ar teisminės institucijos dalis.
   3 straipsnis
   Turto susigrąžinimo tarnybų keitimasis informacija gavus prašymą
   1.   Valstybės narės turto susigrąžinimo tarnyba ar kitos institucijos, kurioms pavesta sudaryti palankesnes sąlygas nusikalstamu būdu įgytų pajamų paieškai ir nustatymui, 1 straipsnio 1 dalyje nurodytais tikslais gali kitos valstybės narės turto susigrąžinimo tarnybai pateikti prašymą dėl informacijos. Tuo tikslu ji vadovaujasi Pamatiniu sprendimu 2006/960/TVR ir jį įgyvendinant priimtomis taisyklėmis.
   2.   Pildydama formą, numatytą pagal Pamatinį sprendimą 2006/960/TVR, prašančioji turto susigrąžinimo tarnyba nurodo prašymo tikslą, priežastis ir proceso pobūdį. Ji taip pat pateikia duomenis apie tai, kokiu turtu domimasi ar kokio turto ieškoma (banko sąskaitos, nekilnojamasis turtas, automobiliai, jachtos ir kiti didelės vertės daiktai) ir (arba) fizinius ar juridinius asmenis, kurie, kaip manoma, su tuo susiję (t. y. pavardės, adresai, gimimo datos ir vietos, registracijos datos, akcininkai, buveinės). Šie duomenys turi būti kiek įmanoma tikslesni.
   4 straipsnis
   Turto susigrąžinimo tarnybų keitimasis informacija savo iniciatyva
   1.   Nepažeisdamos taikomos nacionalinės teisės, turto susigrąžinimo tarnybos ar kitos institucijos, kurioms pavesta sudaryti palankesnes sąlygas nusikalstamu būdu įgytų pajamų paieškai ir nustatymui, gali be atitinkamo prašymo keistis informacija, kuri, jų manymu, yra būtina, kad kita turto susigrąžinimo tarnyba galėtų vykdyti užduotis siekiant 1 straipsnio 1 dalyje nurodyto tikslo.
   2.   Keitimuisi informacija pagal šį straipsnį mutatis mutandis taikomas 3 straipsnis.
   5 straipsnis
   Duomenų apsauga
   1.   Kiekviena valstybė narė užtikrina, kad galiojančios duomenų apsaugos taisyklės būtų taikomos ir šiame sprendime nustatyta keitimosi informacija ir žvalgybos informacija tvarka.
   2.   Informacija, kuria buvo pasikeista tiesiogiai ar dvišaliu būdu pagal šį sprendimą, naudojama laikantis gaunančiosios valstybės narės nacionalinių duomenų apsaugos nuostatų, informacijai taikant tas pačias duomenų apsaugos taisykles kaip ir tuo atveju, jei ji būtų surinkta gaunančiojoje valstybėje narėje. Asmens duomenys, tvarkomi taikant šį sprendimą, saugomi pagal 1981 m. sausio 28 d. Europos Tarybos konvenciją dėl asmenų apsaugos ryšium su asmens duomenų automatizuotu tvarkymu, o jį ratifikavusiose valstybėse narėse – pagal tos Konvencijos 2001 m. lapkričio 8 d. Papildomą protokolą dėl priežiūros institucijų ir valstybės sienas kertančių duomenų srautų. Teisėsaugos institucijoms tvarkant asmens duomenis, gautus pagal šį sprendimą, taip pat turėtų būti atsižvelgiama į Europos Tarybos rekomendacijos Nr. R(87) 15, reglamentuojančios asmens duomenų naudojimą policijos sektoriuje, principus.
   6 straipsnis
   Keitimasis geriausia praktika
   Valstybės narės užtikrina, kad turto susigrąžinimo tarnybos keistųsi geriausia praktika, susijusia su būdais, kaip gerinti valstybių narių pastangų surasti ir nustatyti nusikalstamu būdu įgytas pajamas ir kitą susijusį turtą, kuris kompetentingos teisminės institucijos įsakymu gali būti įšaldomas, areštuojamas ar konfiskuojamas, veiksmingumą.
   7 straipsnis
   Santykis su esamais susitarimais dėl bendradarbiavimo
   Šis sprendimas nepažeidžia pareigų, atsirandančių dėl Europos Sąjungos dokumentų dėl tarpusavio teisinės pagalbos ar sprendimų baudžiamosiose bylose tarpusavio pripažinimo, dvišalių ar daugiašalių valstybių narių ir trečiųjų šalių susitarimų dėl tarpusavio teisinės pagalbos ir Sprendimo 2000/642/TVR bei Pamatinio sprendimo 2006/960/TVR.
   8 straipsnis
   Įgyvendinimas
   1.   Valstybės narės užtikrina, kad jos gali visapusiškai bendradarbiauti pagal šio sprendimo nuostatas iki 2008 m. gruodžio 18 d. Iki tos pačios datos valstybės narės Tarybos Generaliniam sekretoriatui ir Komisijai perduoda visų nacionalinės teisės aktų nuostatų, įgalinančių jas vykdyti joms pagal šį sprendimą nustatytas prievoles, tekstą.
   2.   Kol valstybės narės dar nėra įgyvendinusios Pamatinio sprendimo 2006/960/TVR, nuorodos į tą pamatinį sprendimą šiame sprendime laikomos nuorodomis į taikomus dokumentus dėl valstybių narių policijos bendradarbiavimo.
   3.   Iki 2010 m. gruodžio 18 d. Taryba, remdamasi Komisijos pateiktu pranešimu, įvertina, kaip valstybės narės laikosi šio sprendimo.
   9 straipsnis
   Taikymas
   Šis sprendimas įsigalioja jo paskelbimo Europos Sąjungos oficialiajame leidinyje dieną.

      Priimta Briuselyje, 2007 m. gruodžio 6 d.

            Tarybos vardu

            Pirmininkas

         A. COSTA

      (1)  2006 m. gruodžio 12 d. nuomonė (dar nepaskelbta Oficialiajame leidinyje).

      (2)  OL L 196, 2003 8 2, p. 45.

      (3)  OL L 68, 2005 3 15, p. 49.

      (4)  OL L 386, 2006 12 29, p. 89.

      (5)  OL L 271, 2000 10 24, p. 4.


title: 2013/454/ES: 2013 m. liepos 22 d. Tarybos sprendimas, kuriuo iš dalies keičiamas Sprendimas 2000/125/EB dėl Susitarimo dėl bendrųjų techninių reglamentų priėmimo ratinėms transporto priemonėms, įrangai ir dalims, kurios gali būti montuojamos ir (arba) naudojamos ratinėse transporto priemonėse (Paralelus susitarimas), patvirtinimo

text:
14.9.2013

               LT

               Europos Sąjungos oficialusis leidinys

               L 245/1

         TARYBOS SPRENDIMAS
   2013 m. liepos 22 d.
   kuriuo iš dalies keičiamas Sprendimas 2000/125/EB dėl Susitarimo dėl bendrųjų techninių reglamentų priėmimo ratinėms transporto priemonėms, įrangai ir dalims, kurios gali būti montuojamos ir (arba) naudojamos ratinėse transporto priemonėse (Paralelus susitarimas), patvirtinimo
   (2013/454/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 207 straipsnio 4 dalį, kartu su 218 straipsnio 6 dalies a punktu,
   atsižvelgdama į Europos Komisijos pasiūlymą,
   atsižvelgdama į Europos Parlamento pritarimą,
   kadangi:

               (1)

               2000 m. sausio 31 d. Tarybos sprendimu 2000/125/EB dėl Susitarimo dėl bendrųjų techninių reglamentų priėmimo ratinėms transporto priemonėms, įrangai ir dalims, kurios gali būti montuojamos ir (arba) naudojamos ratinėse transporto priemonėse (Paralelus susitarimas), patvirtinimo (1) Sąjunga prisijungė prie Jungtinių Tautų Europos ekonomikos komisijos (toliau – JT EEK) Paralelaus susitarimo;

               (2)

               Sutarčių, kuriomis grindžiama Sąjunga, pakeitimai atsirado priėmus Sprendimą 2000/125/EB. Sutartimi dėl Europos Sąjungos veikimo iš esmės pakeista procedūra, kurios reikia laikytis sudarant Sąjungos ir tarptautinių organizacijų susitarimus, todėl Sprendimą 2000/125/EB reikia suderinti su naujomis procedūromis;

               (3)

               pozicijos, kurios turėtų būti laikomasi Sąjungos vardu Jungtinėse Tautose dėl JT EEK reglamentų priėmimo ar pakeitimo, nustatymo procedūrą reikėtų suderinti su naujomis procedūromis, išdėstytomis Sutarties dėl Europos Sąjungos veikimo 218 straipsnio 9 dalyje;

               (4)

               tikslinga, kad Sąjungos teikiamų pasiūlymų iš dalies keisti Paralelų susitarimą, taip pat sprendimo dėl to, ar reikia prieštarauti dėl siūlomo pakeitimo, priėmimo procedūra būtų tokia pati kaip ir prisijungimo prie tarptautinių susitarimų atveju;

               (5)

               todėl Sprendimas 2000/125/EB turėtų būti atitinkamai iš dalies pakeistas,

         PRIĖMĖ ŠĮ SPRENDIMĄ:
   1 straipsnis
   Sprendimas 2000/125/EB iš dalies keičiamas taip:

               1.

               5 straipsnis iš dalies keičiamas taip:

                           a)

                           1 dalis pakeičiama taip:
                           „1.   Sąjunga balsuoja už bendrojo techninio reglamento projekto arba tokio reglamento pakeitimo projekto priėmimą, jeigu projektas patvirtintas Sutarties dėl Europos Sąjungos veikimo (toliau – SESV) 218 straipsnio 9 dalyje nustatyta tvarka.“

                           b)

                           3 dalis pakeičiama taip:
                           „3.   Sąjungos pozicija dėl siūlomų techninių reglamentų įtraukimo į rinkinio sąrašą ir jo pakartotinio patvirtinimo bei dėl Susitariančiųjų Šalių rezoliucijos pareiškimo apibrėžiama SESV 218 straipsnio 9 dalyje nustatyta tvarka.“

               2.

               6 straipsnis pakeičiamas taip:
               „6 straipsnis
               1.   Sąjunga balsuoja už pasiūlytą Paralelaus susitarimo dalinį pakeitimą, jeigu pasiūlytas dalinis pakeitimas buvo patvirtintas vadovaujantis SESV 218 straipsnio 6 dalies a punkte nustatyta tvarka.
               Jeigu ta procedūra nebuvo laiku užbaigta iki balsavimo, Sąjunga balsuoja prieš dalinio pakeitimo priėmimą.
               2.   Sprendimas pareikšti prieštaravimą ar jo nepareikšti dėl kitos Susitariančiosios Šalies siūlomo Paralelaus susitarimo dalinio pakeitimo, priimamas SESV 218 straipsnio 6 dalies a punkte nustatyta tvarka.“

         2 straipsnis
   Šis sprendimas įsigalioja trečią dieną po jo paskelbimo Europos Sąjungos oficialiajame leidinyje.

      Priimta Briuselyje 2013 m. liepos 22 d.

            Tarybos vardu

            Pirmininkė

         C. ASHTON

      (1)  OL L 35, 2000 2 10, p. 12.


title: Prašymas ginti Umberto Bossi imunitetą ir privilegijas 2009 m. gegužės 5 d. Europos Parlamento sprendimas dėl prašymo ginti Umberto Bossi imunitetą ir privilegijas (2009/2020(IMM))

text:
5.8.2010

               LT

               Europos Sąjungos oficialusis leidinys

               CE 212/125

         2009 m. gegužės 5 d., antradienisPrašymas ginti Umberto Bossi imunitetą ir privilegijas
   P6_TA(2009)0338
   2009 m. gegužės 5 d. Europos Parlamento sprendimas dėl prašymo ginti Umberto Bossi imunitetą ir privilegijas (2009/2020(IMM))
   2010/C 212 E/22

      Europos Parlamentas,
   atsižvelgdamas į Umberto Bossi prašymą ginti jo imunitetą prokuratūros prie Verbanijos teismo vykdomame baudžiamajame procese, pateiktą 2009 m. vasario 19 d. ir paskelbtą per 2009 m. kovo 9 d. plenarinį posėdį,
   atsižvelgdamas į 1965 m. balandžio 8 d. Protokolo dėl Europos Bendrijų privilegijų ir imunitetų 9 ir 10 straipsnius ir į 1976 m. rugsėjo 20 d. Akto dėl atstovų į Europos Parlamentą rinkimų remiantis tiesiogine visuotine rinkimų teise 6 straipsnio 2 dalį,
   atsižvelgdamas į Europos Bendrijų Teisingumo Teismo 1964 m. gegužės 12 d., 1986 m. liepos 10 d. ir 2008 m. spalio 21 d. sprendimus (1),
   atsižvelgdamas į Darbo tvarkos taisyklių 6 straipsnio 3 dalį ir 7 straipsnį,
   atsižvelgdamas į Teisės reikalų komiteto išvadas (A6–0269/2009),

               1.

               nusprendžia ginti Umberto Bossi imunitetą ir privilegijas;

               2.

               paveda Pirmininkui nedelsiant perduoti šį sprendimą ir atsakingo komiteto pranešimą susijusioms Italijos Respublikos institucijoms.

      (1)  Byla 101/63 A. Wagner prieš J. Fohrmann ir A. Krier, 1964 m. rink., 195 puslapis, byla 149/85 R. Wybot prieš E. Faure ir kitus, 1986 m. rink., 2391 puslapis, ir sujungtos bylos C-200/07 ir C-201/07 A. L. Marra prieš E. De Gregorio ir A. Clemente, dar nepaskelbtos rinkinyje.